----

----

I Teave

Komisjon

----

Euro vahetuskurss (1)

18 juulil 2006

(2006/C 167/01)

1 euro= 

----

(1)

Allikas: EKP avaldatud viitekurss.

----

----

Liikmesriikide edastatav teave riigiabi kohta, mida antakse kooskõlas komisjoni 12. jaanuari 2001. aasta määrusega (EÜ) nr 70/2001, mis käsitleb EÜ asutamislepingu artiklite 87 ja 88 kohaldamist väikestele ja keskmise suurusega ettevõtetele antava riigiabi suhtes

(2006/C 167/02)

(EMPs kohaldatav tekst)

----

(1)  Abiprogrammi eelarve ei jagune aastate lõikes ühtlaselt seetõttu on ära toodud kogueelarve.

(2)  Abiprogrammi eelarve ei jagune aastate lõikes ühtlaselt seetõttu on ära toodud kogueelarve.

(3)  Vastavalt teatise 334/2005 (Maksusoodustuste (tulumaks) eeskirjad reinvesteeringute korral, 2005) eeskirjale nr 9, kohandatakse asjaomast kava vastavalt pärast komisjoni määruse (EÜ) nr 70/2001 ülevaatamist kohaldatavatele eeskirjadele.

(4)  Vastavalt teatise 331/2005 (Maksusoodustuste eeskirjad tehingute tugiteenuste korral, 2005) eeskirjale nr 19, kohandatakse asjaomast kava vastavalt pärast komisjoni määruse (EÜ) nr 70/2001 ülevaatamist kohaldatavatele eeskirjadele.

(5)  Vastavalt teatise 333/2005 (Maksusoodustuste eeskirjad elektroonikaettevõtetele, 2005) eeskirjale nr 17, kohandatakse asjaomast kava vastavalt pärast komisjoni määruse (EÜ) nr 70/2001 ülevaatamist kohaldatavatele eeskirjadele.

(6)  Vastavalt teatise 330/2005 (Maksusoodustuste eeskirjad uurimis- ja arendustegevuse korral, 2005) eeskirjale nr 13, kohandatakse asjaomast kava vastavalt pärast komisjoni määruse (EÜ) nr 70/2001 ülevaatamist kohaldatavatele eeskirjadele.

(7)  ettevõttele antud üksiktoetuse üldsumma on väljendatud abi brutoekvivalendis

----

----

Eelteatis koondumise kohta

(Juhtum nr COMP/M.4255 — Evraz/Strategic Minerals)

Juhtumi puhul võidakse kohaldada lihtsustatud korda

(2006/C 167/03)

(EMPs kohaldatav tekst)

----

(1)ELT L 24, 29.1.2004, lk 1.

(2)ELT C 56, 5.3.2005, lk 32.

----

----

Teatis Hiina Vabariigist pärit kompaktluminofoorlampide impordi suhtes kohaldatavate dumpinguvastaste meetmete aegumisega seotud läbivaatamise algatamise kohta

(2006/C 167/04)

Pärast teate avaldamist Hiina Rahvavabariigist (edaspidi “asjaomane riik”) pärinevate kompaktluminofoorlampide impordi suhtes kohaldatavate dumpinguvastaste meetmete kehtivuse eelseisva lõppemise kohta (1) on komisjon saanud taotluse vaadata need meetmed läbi nõukogu määruse (EÜ) nr 384/96 (kaitse kohta dumpinguhinnaga impordi eest riikidest, mis ei ole Euroopa Ühenduse liikmed, edaspidi “algmäärus”, (2) viimati muudetud nõukogu määrusega (EÜ) nr 2117/2005) (3) artikli 11 lõike 2 alusel.

1.   Läbivaatamistaotlus

Taotluse esitas 18. aprillil 2006 ühenduse kompaktluminofoorlampide tööstuse organisatsioon (2 CFLI, edaspidi “taotleja”) CFL-i tootjate nimel, kes annavad suurema osa (käesoleval juhul enam kui 25 %) kogu ühenduse kompaktluminofoorlampide (CFL-i) toodangust.

2.   Toode

Vaatlusalune toode on CN-koodi ex 8539 31 90 alla kuuluv ja Hiina Rahvavabariigist pärinev sisseehitatud elektronliiteseadisega ja ühe- või mitmekordselt painutatud lahendustoruga kompaktluminofoorlamp, mille kõik valguselemendid ja elektroonilised komponendid on kinnitatud lambi sokli külge või ühendatud lambi soklisse (edaspidi “vaatlusalune toode”). CN-kood on esitatud ainult teavitamise eesmärgil.

3.   Kohaldatavad meetmed

Praegu kohaldatavad meetmed on nõukogu määrusega (EÜ) nr 1470/2001 (4) kehtestatud lõplikud dumpinguvastased tollimaksud.

4.   Läbivaatamise põhjused

Taotlus põhineb väitel, et meetmete aegumine tingiks tõenäoliselt dumpingu ja ühenduse tootmisharule tekitatava kahju jätkumise.

Algmääruse artikli 2 lõike 7 sätteid silmas pidades määras taotluse esitaja normaalväärtuse Hiina Rahvavabariigi puhul lõike 5.1 punktis d nimetatud asjakohase turumajandusriigi hinna põhjal. Dumpingu jätkumise väide põhineb selliselt arvutatud normaalväärtuse võrdlusel vaatlusaluse toote ekspordihindadega, mis kehtivad ühendusse eksportimisel.

Selle põhjal arvutatud dumpingumarginaal on märkimisväärne.

Kaebuse esitaja on esitanud tõendeid selle kohta, et vaatlusaluse toote import Hiina Rahvavabariigist on üldjuhul suurenenud nii absoluutarvudes kui ka turuosa seisukohalt.

Väidetakse ka, et asjaomase imporditud toote kogused ja hinnad on muude tagajärgede kõrval jätkuvalt avaldanud negatiivset mõju ühenduse tootmisharu turuosale, müüdavatele kogustele ja hinnatasemele ning selle tulemusel on ühenduse tootmisharu üldine tulemuslikkus, finantsseisund ja tööhõiveolukord oluliselt halvenenud.

Lisaks väidab taotluse esitaja, et meetmete kehtetuks muutumise korral põhjustaks asjaomase riigi dumpinguhinnaga impordi suurenemine ühenduse tootmisharule tõenäoliselt edasist kahju.

5.   Menetlus

Pärast nõuandekomiteega konsulteerimist on komisjon jõudnud seisukohale, et läbivaatamise algatamiseks on piisavalt tõendusmaterjali, ning algatab käesolevaga läbivaatamise kooskõlas algmääruse artikli 11 lõikega 2.

5.1.   Dumpingu ja kahju tõenäosuse kindlakstegemise menetlus

Uurimisega tehakse kindlaks, kas meetmete kehtivuse lõppemine võib tõenäoliselt kaasa tuua dumpingu ja kahju jätkumise või kordumise.

a)   Väljavõtteline uuring

Pidades silmas käesolevasse menetlusse kaasatud isikute ilmset suurt arvu, võib komisjon otsustada kohaldada väljavõttelist uuringut kooskõlas algmääruse artikliga 17.

i)   Hiina Rahvavabariigi eksportijate/tootjate väljavõtteline uuring

Selleks, et komisjon saaks otsustada, kas väljavõtteline uuring on vajalik, ning vajadusel valimi moodustada, palutakse käesolevaga kõigil eksportijatel/tootjatel või nende esindajatel endast teatada, võttes ühendust komisjoniga ning esitades oma äriühingu või äriühingute kohta käesoleva teate punkti 6 alapunkti b alapunktis i sätestatud tähtaja jooksul ja punktis 7 osutatud vormis järgmise teabe:

Selleks, et komisjon saaks teavet, mida ta peab eksportijate/tootjate valimi moodustamisel vajalikuks, võtab ta lisaks ühendust ekspordiriigi ametiasutustega ja teadaolevate eksportijate/tootjate ühendustega.

ii)   Importijate väljavõtteline uuring

Selleks, et komisjon saaks otsustada, kas väljavõtteline uuring on vajalik, ja vajaduse korral moodustada valimi, palutakse käesolevaga kõikidel importijatel või nende esindajatel teatada endast komisjonile ning esitada oma äriühingu või äriühingute kohta käesoleva teate punkti 6 alapunkti b alapunktis i sätestatud tähtaja jooksul ja punktis 7 osutatud vormis järgmine teave:

Et komisjon saaks teavet, mida ta peab vajalikuks importijate valimi moodustamisel, võtab ta lisaks ühendust teadaolevate importijate ühendustega.

iii)   Valimite lõplik moodustamine

Kõik huvitatud isikud, kes soovivad esitada asjakohast teavet seoses valimi moodustamisega, peavad seda tegema punkti 6 alapunkti b alapunktis ii sätestatud tähtaja jooksul.

Enne lõpliku valiku tegemist kavatseb komisjon konsulteerida asjaomaste isikutega, kes on väljendanud oma soovi valimisse kuuluda.

Valimitesse kuuluvad äriühingud peavad vastama küsimustikule punkti 6 alapunkti b alapunktis iii sätestatud tähtaja jooksul ning tegema uurimise raames koostööd.

Kui piisavat koostööd ei toimu, võib komisjon vastavalt algmääruse artikli 17 lõikele 4 ja artiklile 18 teha oma järeldused kättesaadavate faktide põhjal. Vastavalt käesoleva teadaande punktis 8 esitatud selgitusele võib kättesaadavatel faktidel põhinev järeldus olla asjaomase isiku jaoks ebasoodsam.

b)   Küsimustikud

Uurimise seisukohast vajalike andmete saamiseks saadab komisjon küsimustikud ühenduse tootmisharule ja ühenduse tootjate ühendustele, valimisse kuuluvatele Hiina Rahvavabariigi eksportijatele/tootjatele, eksportijate/tootjate ühendustele, importijatele, importijate ühendustele, keda on taotluses nimetatud või kes tegid koostööd käesoleva kontrollmenetluse aluseks olevate meetmete kehtestamisega lõppenud uurimise raames, ning asjaomase ekspordiriigi ametiasutustele.

c)   Turumajandusriigi valik

Eelmise uurimise käigus kasutati normaalväärtuse kindlakstegemiseks Hiina Rahvavabariigi puhul sobiva turumajandusriigina Mehhikot. Komisjon kavatseb sel otstarbel jälle kasutada Mehhikot. Huvitatud isikutel palutakse käesolevaga kommenteerida kõnealuse riigi sobivust punkti 6 alapunktis c sätestatud tähtaja jooksul.

5.2.   Ühenduse huvide hindamise menetlus

Vastavalt algmääruse artiklile 21 ning juhul, kui dumpingu ja kahju jätkumise või kordumise tõenäosus leiab kinnitust, tehakse otsus selle kohta, kas dumpinguvastaste meetmete jätkamine või lõpetamine oleks vastuolus ühenduse huvidega. Seepärast võivad ühenduse tootjad, importijad, neid esindavad ühendused, kasutajate esindajad või tarbijaid esindavad organisatsioonid punkti 6 alapunkti a alapunktis ii sätestatud üldtähtaja jooksul endast teatada ja komisjonile teavet esitada, kui nad tõendavad, et nende tegevusala ja vaatlusaluse toote vahel on objektiivne seos. Isikud, kes on toiminud kooskõlas eelmise lausega, võivad taotleda ärakuulamist, esitades punkti 6 alapunkti a alapunktis iii sätestatud tähtaja jooksul selleks konkreetsed põhjused. Tuleks märkida, et igasugust artikli 21 kohaselt esitatud teavet võetakse arvesse üksnes siis, kui see on esitatud koos faktiliste tõenditega.

6.   Tähtajad

a)   Üldtähtajad

i)   Huvitatud isikutele küsimustiku taotlemiseks

Kõik huvitatud isikud, kes ei osalenud läbivaatamisel olevate meetmete kehtestamisega lõppenud uurimises, peaksid taotlema küsimustikku niipea kui võimalik, kuid hiljemalt 15 päeva pärast käesoleva teate avaldamist Euroopa Liidu Teatajas.

ii)   Pooltele endast teatamiseks, küsimustiku vastuste ja mis tahes muu teabe esitamiseks

Kõik huvitatud isikud, kes soovivad, et nende märkusi uurimise käigus arvesse võetaks, peavad endast komisjonile teatama ning esitama oma seisukohad ja küsimustiku vastused või mis tahes muu teabe 40 päeva jooksul pärast käesoleva teate avaldamist Euroopa Liidu Teatajas, kui ei ole sätestatud teisiti. Tähelepanu juhitakse asjaolule, et enamiku algmääruses sätestatud menetlusõiguste kasutamine sõltub sellest, kas isik on endast eespool nimetatud ajavahemiku jooksul teatanud.

Valimisse kuuluvad äriühingud peavad esitama küsimustiku vastused punkti 6 alapunkti b alapunktis iii nimetatud tähtaja jooksul.

iii)   Ärakuulamised

Samuti võivad kõik huvitatud isikud sama 40päevase tähtaja jooksul taotleda komisjonilt ärakuulamist.

b)   Eritähtaeg väljavõttelise uuringu puhul

7.   Kirjalikud esildised, küsimustiku vastused ja kirjavahetus

Kõik huvitatud isikute esildised ja taotlused tuleb esitada kirjalikult (mitte elektroonilisel kujul, kui ei ole sätestatud teisiti) ning need peavad sisaldama huvitatud isiku nime, aadressi, e-posti aadressi, telefoni- ja faksinumbrit. Kõik kirjalikud esildised, sealhulgas käesolevas teadaandes nõutud teave, küsimustiku vastused ja kirjavahetus, mille huvitatud isikud saadavad konfidentsiaalsena, peavad olema märgistatud sõnaga “Limited” (6) ning vastavalt algmääruse artikli 19 lõikele 2 peab nendega olema kaasas mittekonfidentsiaalne versioon, millel on märge “FOR INSPECTION BY INTERESTED PARTIES”.

Komisjoni postiaadress:

8.   Koostööst hoidumine

Kui huvitatud isik ei võimalda juurdepääsu vajalikule teabele või ei esita seda ettenähtud tähtaja jooksul või takistab uurimist märkimisväärselt, võib vastavalt algmääruse artiklile 18 nii negatiivsed kui positiivsed järeldused teha kättesaadavate faktide põhjal.

Kui selgub, et huvitatud isik on esitanud ebaõiget või eksitavat teavet, jäetakse selline teave arvesse võtmata ning võidakse vastavalt algmääruse artiklile 18 toetuda kättesaadavatele faktidele. Kui huvitatud isik ei tee koostööd või teeb seda üksnes osaliselt ja kasutatakse kättesaadavaid fakte, võib tulemus olla asjaomasele isikule ebasoodsam, kui see oleks olnud tema koostöö korral.

9.   Uurimise ajakava

Uurimine viiakse vastavalt algmääruse artikli 11 lõikele 5 lõpule 15 kuu jooksul pärast käesoleva teadaande avaldamist Euroopa Liidu Teatajas.

10.   Võimalus taotleda algmääruse artikli 11 lõike 3 kohast läbivaatamist

Kuna aegumise läbivaatamine algatatakse vastavalt algmääruse artikli 11 lõike 2 sätetele, ei saa selle tulemusena kohaldatavaid meetmeid muuta, vaid neid saab algmääruse artikli 11 lõike 6 kohaselt kas jätkata või lõpetada.

Kui mõni menetluses osalev isik leiab, et meetmete läbivaatamine nende taseme muutmiseks (suurendamiseks või vähendamiseks) oleks põhjendatud, võib see isik taotleda läbivaatamist algmääruse artikli 11 lõike 3 alusel.

Isikud, kes soovivad taotleda sellist läbivaatamist, mis peaks olema käesolevas teates nimetatud aegumise läbivaatamisest sõltumatu, saavad võtta komisjoniga ühendust eespool esitatud aadressil.

----

(1)ELT C 254, 14.10.2005, lk 2.

(2)EÜT L 56, 6.3.1996, lk 1.

(3)ELT L 340, 23.12.2005, lk 17.

(4)EÜT L 195, 19.7.2001, lk 8.

(5)  Seotud äriühingute mõistet on selgitatud komisjoni määruse (EMÜ) nr 2454/93 (millega kehtestatakse rakendussätted nõukogu määrusele (EMÜ) nr 2913/92, millega kehtestatakse ühenduse tolliseadustik) artiklis 143 (EÜT L 253, 11.10.1993, lk 1).

(6)  See tähendab, et dokument on üksnes sisekasutuseks. Seda kaitstakse vastavalt Euroopa Parlamendi ja nõukogu määruse (EÜ) nr 1049/2001 (üldsuse juurdepääsu kohta Euroopa Parlamendi, nõukogu ja komisjoni dokumentidele, EÜT L 145, 31.5.2001, lk 43) artiklile 4. See on konfidentsiaalne dokument vastavalt algmääruse artiklile 19 ja GATT 1994 VI artikli rakendamist käsitleva WTO lepingu (dumpinguvastane leping) artiklile 6.

----

----

Teatavate dumpinguvastaste meetmete eelseisva aegumise teade

(2006/C 167/05)

2.   Menetlus

Ühenduse tootjad võivad esitada läbivaatamise algatamiseks kirjaliku taotluse. Kõnealune taotlus peab sisaldama piisavalt tõendeid selle kohta, et meetmete aegumise tagajärjel jätkuks või korduks tõenäoliselt dumping ja kahju tekitamine.

Kui komisjon otsustab asjaomased meetmed läbi vaadata, antakse importijatele, eksportijatele, eksportivate riikide esindajatele ja ühenduse tootjatele seejärel võimalus läbivaatamistaotluses esitatud küsimusi avardada, tagasi lükata või nende kohta arvamust avaldada.

3.   Tähtaeg

Eelneva alusel võivad ühenduse tootjad esitada alates käesoleva teatise avaldamise kuupäevast, kuid mitte hiljem kui kolm kuud enne alljärgnevas tabelis osutatud kuupäeva, kirjaliku läbivaatamistaotluse aadressil: Euroopa Komisjon, Kaubanduse peadirektoraat (talitus B-1), J-79 5/16, B-1049 Brüssel (2).

----

(1)EÜT L 56, 6.3.1996, lk 1. Määrust on viimati muudetud nõukogu määrusega (EÜ) nr 2117/2005 (ELT L 340, 23.12.2005, lk 17).

(2)  faks: (32-2) 295 65 05.

----

----

Teadaanne milles käsitletakse Taiwani äriühingule antud vabastust dumpinguvastastest meetmetest, mida kohaldatakse Taiwanist saadetava glüfosaadi impordi suhtes

(2006/C 167/06)

Komisjon avaldas 2005. aasta augustis teadaande (1) (edaspidi “teadaanne”), milles teavitas huvitatud isikuid saadud teabest ühe Taiwani äriühingu kohta, millele anti vabastus dumpinguvastastest meetmetest, mida 2002. aastal laiendati Taiwanist saadetud glüfosaadi impordile. Pärast nimetatud teadaande avaldamist uuriti kõnealust vabastuse saanud äriühingut ja jõuti järgmistele järeldustele.

A.   MENETLUS

1.   Toode ja olemasolevad meetmed

Vaatlusalune toode on glüfosaat, mis kuulub CN-koodide ex 2931 00 95 ja ex 3808 30 27 alla.

Määrusega (EÜ) nr 368/1998 (2)kehtestas nõukogu lõplikud dumpinguvastased meetmed Hiina Rahvavabariigist (edaspidi “Hiina”) pärit glüfosaadi suhtes. Pärast meetmetest kõrvalehoidmise suhtes läbi viidud uurimist nõukogu 22. detsembri 1995. aasta määruse (EÜ) nr 384/96 (kaitse kohta dumpinguhinnaga impordi eest riikidest, mis ei ole Euroopa Ühenduse liikmed; edaspidi “algmäärus”) (3) artikli 13 alusel laiendas nõukogu jaanuaris 2002 määrusega (EÜ) nr 163/2002 (4) Hiinast pärit glüfosaadi impordi suhtes kehtestatud tollimaksu Malaisiast ja Taiwanist saadetud glüfosaadi impordile (olenemata sellest, kas seda deklareeritakse Malaisiast või Taiwanist pärit impordina või mitte), v.a Taiwanis asuva Sinon Corporationi ja ühe määruses nimetatud Malaisia äriühingu toodang.

Pärast algmääruse artikli 11 lõigete 2 ja 3 alusel läbi viidud kontrollmenetlusi kehtestas nõukogu määrusega (EÜ) nr 1683/2004 (5) Hiinast pärit glüfosaadi suhtes lõpliku dumpinguvastase tollimaksu ning laiendas seda tollimaksu Malaisiast ja Taiwanist saadetud glüfosaadi impordile (olenemata sellest, kas seda deklareeritakse Malaisiast ja Taiwanist pärit impordina või mitte), v.a Taiwanis asuva Sinon Corporationi ja ühe määruses nimetatud Malaisia äriühingu toodang.

2.   Teatise reguleerimisala

Komisjon sai juhtivalt äriteavet pakkuvalt ja muu hulgas ka aktsiaosalusega seotud küsimusi uurivalt ettevõttelt aruande, milles osutatakse Sinon Corporationi võimalikule seotusele ühe teise Taiwani äriühinguga (edaspidi “teine Taiwani äriühing”) ja kui nimetatud väide leiab kinnitust, võidakse taotleda saadud vabastuse kehtetuks tunnistamist.

Teadaandega alustati uurimist, et kindlaks teha, kas Sinon Corporation vastas ajal, mil vabastus anti, kõigile tingimustele, mis võimaldasid taotleda vabastust Taiwanist saadetud glüfosaadi impordile laiendatud meetmetest, ning kui see nii oli, siis kas mainitud äriühing vastas jätkuvalt nendele tingimustele.

3.   Uurimisperiood

Uurimine hõlmas ajavahemikku 1. juulist 2004 kuni 30. juunini 2005 (edaspidi “uurimisperiood”). Alates aastast 2000 kuni uurimisperioodini koguti andmeid, et uurida mis tahes muutusi kaubandusstruktuuris.

4.   Uurimine

Komisjon saatis teadaande koopia Taiwani ametiasutustele, et need saaksid selle kohta arvamust avaldada ja esitada teavet uurimise tarbeks.

Küsimustikud saadeti Sinon Corporationile ja teisele Taiwani äriühingule. Komisjon sai täielikud vastused küsimustikule Sinon Corporationilt ja osalised vastused küsimustikule teiselt Taiwani äriühingult. Sinon Corporationilt saadud teavet kontrolliti äriühingu Taiwanis asuvas valduses.

Kirjaliku esildise esitas ka Euroopa Glüfosaadi Assotsiatsioon, kes esindab glüfosaadi tootjaid ühenduses.

B.   TULEMUSED

1.   Seos äriühingute vahel

Uurimise ajal kontrolliti, ajakohastati ja vajaduse korral uuriti kõigist allikatest saadud teavet, milles käsitleti võimalike seoste olemasolu Sinon Corporationi ja teise Taiwani äriühingu vahel.

Äriteavet pakkuval äriühingul paluti esitada ajakohastatud aruanne. Nimetatud aruandest ei ilmnenud eelnevas ettekandes esitatud seotus Sinon Corporationi ja teise Taiwani äriühingu vahel. Kõnealune äriteavet pakkuv äriühing teatas, et eelnevas ettekandes esitatud teave oli ebatäpne ning et Sinon Corporationi ja teise Taiwani äriühingu vaheline seotus oli ainult tarnija ja kliendi vaheline suhe.

Uurimine kinnitas, et Sinon Corporation ja teine Taiwani äriühing on varem korduvalt tarninud kaupu teineteisele ja teineteiselt ostnud kaupu. Leiti, et kõnealuse kahe äriühingu vahel on olnud varem ja on veel praegugi tihedad tööalased suhted. Saadud teabe ning läbi viidud kontrollimise ja uurimise põhjal ei leitud tõendeid selle kohta, et kahe äriühingu vahel oleksid olnud muud kui tarnija ja kliendi vahelised suhted.

2.   Glüfosaadi tootmine ja tarnimine

Uurimise käigus saadud ja kontrollitud teave näitab, et Sinon Corporation toodab jätkuvalt glüfosaati piisavates kogustes ühendusse saatmiseks. Tuvastati, et äriühing on suurendanud asjaomase toote tootmisvõimsust. See on saavutatud varem teistsuguse toote valmistamiseks ettenähtud tootmisliini ümbermuutmise teel. Samuti näitas uurimine, et kogu glüfosaat, mida Sinon Corporation on saatnud ühendusele, on selle äriühingu toodang. Seepärast leitakse, et Sinon Corporation vastab jätkuvalt kõigile tingimustele vabastuse andmiseks Taiwanist saadetud glüfosaadi impordile laiendatud meetmetest.

3.   Järeldused

Eeltoodu põhjal järeldatakse, et puuduvad tõendid selle kohta, et äriühing ei vastanud vabastamise tingimustele vabastuse andmise ajal, kuna Sinon Corporationi ja teise Taiwani äriühingu vahel ei ole tuvastatud muud seost kui ainult tarnija ja kliendi vahelised suhted. Lisaks sellele leiti, et vabastuseks ettenähtud tingimusi täidetakse jätkuvalt, kuna uurimise käigus tuvastati, et kogu glüfosaat, mida Sinon Corporation on saatnud ühendusele, on selle äriühingu toodang.

Asjaomaseid osapooli teavitati käesoleva uurimise käigus tehtud tähelepanekutest ja uurimise tulemustest ning neile anti võimalus teha märkusi. Ühtegi märkust ei esitatud.

C.   UURIMISE LÕPETAMINE

Eeltoodu põhjal uurimine lõpetatakse ja Sinon Corporationile antud vabastus dumpinguvastastest meetmetest, mida laiendatakse Taiwanist saadetava glüfosaadi impordi suhtes, jääb muutmatul kujul jõusse.

Kui kõnealuse uurimise käigus osapooltelt saadud mis tahes teave osutub mis tahes ajal tulevikus ebatäpseks, võidakse teostada täiendav uurimine, et kaaluda, kas eeltoodud järeldused tuleks uuesti läbi vaadata või mitte.

----

(1)ELT C 200, 17.8.2005, lk 3.

(2)EÜT L 47, 18.2.1998, lk 1. Määrust on viimati muudetud määrusega (EÜ) nr 1086/2000 (EÜT L 124, 25.5.2000, lk 1).

(3)EÜT L 56,6.3.1996, lk 1. Määrust on viimati muudetud määrusega (EÜ) nr 2117/2005 (ELT L 340, 23.12.2005, lk 17).

(4)EÜT L 30, 31.1.2002, lk 1.

(5)ELT L 303, 30.9.2004, lk 1.

----

III Teatised

Komisjon

----

Konkursikutse seoses ühenduse mitmeaastase programmiga Interneti ja uute sidustehnoloogiate turvalisema kasutamise edendamiseks

(Programm Safer Internet plus)

(2006/C 167/07)

(EMPs kohaldatav tekst)

1.   Eesmärgid ja kirjeldus

Euroopa Komisjon on vastu võtnud töökava ja konkursikutse programmi Safer Internet plus (1) rakendamiseks.

Käesolev konkursikutse hõlmab järgmisi meetmeid:

1.   Ebaseadusliku infosisu vastu võitlemine

2.   Soovimatu ja kahjuliku infosisu tõkestamine

3.   Turvalisema keskkonna edendamine

4.   Teadlikkuse tõstmine

2.   Abikõlblikud taotlejad

Programm Safer Internet plus on osalemiseks avatud 25 liikmesriigis asutatud juriidilistele isikutele.

Täiendavalt on see osalemiseks avatud Bulgaariale, Horvaatiale, Rumeeniale, Türgile ja endises Jugoslaavia Makedoonia Vabariigis asutatud juriidilistele isikutele, kui asjaomase riigiga on sõlmitud sellekohane kahepoolne kokkulepe. Programm on osalemiseks avatud EMP lepingu osalistes EFTA riikides (Island, Liechtenstein, Norra) asutatud juriidilistele isikutele vastavalt kõnealuse lepingu sätetele. (2)

Kolmandates riikides asutatud juriidilised isikud ja rahvusvahelised organisatsioonid võivad programmis osaleda, kuid ilma ühenduse rahalise toetuseta.

3.   Eelarve

Kaudsete meetmete kaasfinantseerimiseks (kolmandate isikutega sõlmitud toetuslepingud) määratud kogueelarve on hinnanguliselt 6,9 miljonit eurot.

4.   Tähtpäev

Ettepanekute komisjonile esitamise tähtpäev on 29. september 2006 kell 17 (Luksemburgi kohalik aeg).

5.   Täiendav teave

Konkursikutse täisteksti ja taotlusvormid leiate järgmiselt veebilehelt:

http://ec.europa.eu/saferinternet

Kõik taotlused peavad vastama kirjeldustele ja tingimustele, mis on esitatud konkursikutse täistekstis, tööprogrammis ja konkursikutse juhendis ja mis on ingliskeelsena saadaval komisjoni eespool nimetatud veebilehel. Need sisaldavad teavet selle kohta, kuidas taotlusi ette valmistada ja esitada.

Taotlusi hinnatakse läbipaistvuse ja võrdse kohtlemise põhimõtetest lähtuvalt. Taotlusi hindab komisjon välisekspertide abiga. Iga ettepanekut hinnatakse Safer Internet plus 2006 tööprogrammis sätestatud hindamiskriteeriumidest lähtuvalt.

Kõiki Euroopa Komisjonile esitatud ettepanekuid käsitletakse täiesti konfidentsiaalselt.

----

(1)  Euroopa Parlamendi ja nõukogu 11. mai 2005. aasta otsus, millega kehtestatakse ühenduse mitmeaastane programm Interneti ja uute sidustehnoloogiate turvalisema kasutamise edendamiseks. ELT L 149, 11.6.2005, lk 1.

(2)  Ajakohastatud teave selle kohta, millised riigid osalevad programmis, on avaldatud Euroopa Liidu Teatajas. Ajakohastatud nimekiri on avaldatud ka programmi veebilehel aadressil:

http://ec.europa.eu/saferinternet.

----

----

TEADE

19. juulil 2006 ilmub Euroopa Liidu Teatajas C 167 A “Ühtne põllukultuuride sordileht — 24. tervikväljaande 4. lisa”.

Euroopa Liidu Teataja tellijad saavad nimetatud numbri tasuta vastavalt oma Euroopa Liidu Teataja tellimuse eksemplaride arvule ja keeleversioonile. Tellijatel palutakse lisatud tellimisblankett korrektselt täita, märkides ka tellimuse registreerimisnumbri (kood, mis on igal sildil vasakul ja algab O/...), ja saata lisatud aadressil. Seda Euroopa Liidu Teatajat on võimalik saada tasuta ühe aasta jooksul alates selle väljaandmise kuupäevast.

Teised saavad seda Euroopa Liidu Teatajat tellida tasu eest igast meie müügikontorist (vt http://publications.europa.eu/others/sales_agents_et.html).

Nimetatud Euroopa Liidu Teatajat — nagu kõiki Euroopa Liidu Teatajaid (L, C, CA, CE) — saab tasuta sirvida Internetis aadressil http://eur-lex.europa.eu.

----